شەفەق نیوز/ فراکسیۆن پارت دیموکراتی کوردستان، ئمڕوو دووشەممە، ئاشکرای ئەو گەردینە کرد ک ئەوەسا شاندە کوردیەگە و سەرپەرشتیاری قوباد تاڵەبانی لە بەغداد کەێدەی، و دانووستان وەگەرد وەرپرسەیل فراکسیۆنە سیاسیەگان لەباوەت رێککەفتنە نەفتیەگە لەناوبەین بەغداد و هەولێر.
دیار بەرواری نوێنەر فراکسیۆنەگە ئەرا ئاژانس شەفەق نیوز وت: دەسەی دارایی پەرلەمان زیاتر لە سێ جار میوانی شاندە کوردیەگە کرد، و بویە خاوەن بۆچوون روونیگ و زانیاریەیلیگ لە شایستەیل هەرێم کوردستان و پابەندیەگان ناوبەین بەغداد و هەولێر.
و دیاری کرد ک شاندەگە ئمڕوو لە بەغداد گەردینیگ کەێد و چەوی کەفێدە وەرپرسەیل حزب و فراکسیۆنە سیاسیەگان ئەرا روونکردن ووردەکاریەیل رێککەفتنە نەفتیەگە و پابەندیەگان ناوبەین بەغداد و هەولێر وەرجە دانیشتن پەرلەمان ئەرا دەنگدان لەبان یاسای بوودجەی گشتی.
